钦定古今图书集成/明伦汇编/氏族典/第497卷 > 《四川总志》 > 邓飏
## 钦定古今图书集成/明伦汇编/氏族典/第497卷 > 《四川总志》 > 邓飏

按《魏志曹真传》：“真子爽为侍中，诸弟皆以列侯侍从，
出入禁闼，贵宠莫盛焉。南阳邓飏有声名，进趣于时，
明帝以其浮华，抑黜之。及爽秉政，乃复进叙，任为腹
心。张当、陈爽阴谋反逆，于是收飏等，皆伏诛，夷三族。”
〈注〉飏字元茂，邓禹后也。明帝时为尚书郎，除洛阳令，
坐事免，拜中郎。正始初出为颍川太守，转大将军长史，迁侍中尚书。